
मितिः २०८०/०३/०५

श्री तिल बहादुर थापा
अध्यक्ष
सभा अध्यक्ष महोदय,
1. नेपालको युगान्तकारी अग्रगामी परिवर्तनका लागि संघीय लोकतान्त्रिक गणतन्त्रात्मक शासन व्यवस्था स्थापना गर्न ऐतिहासिक जनआन्दोलन, जनयुद्ध र सबै खालका आन्दोलन तथा संघर्षका क्रममा शहादत प्राप्त गर्नु हुने सम्पूर्ण ज्ञात अज्ञात अमर शहीदप्रति भावपूर्ण श्रद्धाञ्जली अर्पण गर्दछु । शहीद, बेपत्ता तथा घाइते परिवारप्रति सम्मान सहित घाइतेको शीघ्र स्वास्थ्य लाभको कामना गर्दछु । यसैगरी राष्ट्रियता, लोकतन्त्र, गणतन्त्र र जनजीविकाको आन्दोलनको नेतृत्व गर्नु हुने सम्पूर्ण अग्रजहरुप्रति उच्च सम्मान प्रकट गर्दछु । 
2. स्थानीय तह सदस्य निर्वाचन, २०७९ बाट हामीहरु निर्वाचित भएर आए पछिको यो दोस्रो गाउँसभामा आगामी आ.व. २०८०/०८१ को नीति तथा कार्यक्रम प्रस्तुत गर्न पाउँदा आफूलाई गौरवान्वित महशुस गरेको छु । यो अवसर प्रदान गरिदिनु भएकोमा सम्पुर्ण देवघाटवासी जनताप्रति हार्दिक आभार प्रकट गर्दछु । 
3. आगामी आर्थिक वर्षको नीति, कार्यक्रम तथा बजेट सहभागितात्मक रुपमा तथा सरोकारवालाहरुको राय सुझाव सहित समेटेर यथार्थपरक तथा पारदर्शी रुपमा तयार गर्ने र प्रयास गरिएको  व्यहोरा अवगत गराउँदछु । यसै क्रममा आगामी आर्थिक वर्ष २०८०/०८१ को नीति तथा कार्यक्रम सबै जनप्रतिनिधि, शिक्षक, कर्मचारी, राजनैतिक दल, सरोकारवालाहरु समेतको अमूल्य रचनात्मक सुझाव संकलन गरी तर्जुमा गरिएको  छ ।
4. जन अपेक्षा र जन आवश्यकताहरु उच्च स्तरमा भएको तर श्रोत साधनहरु सिमित रहेको अवस्थाले प्राप्त जन अपेक्षाहरुलाई क्रमश: ५ वर्ष भित्रमा सम्बोधन गर्ने गरी हाल सिमित श्रोत साधन र प्राथमिकताको आधारमा नीति तथा कार्यक्रम तर्जुमा गरिएको छ । 
5. अब म आगामी आ.व. २०८०/०८१ को नीति तथा कार्यक्रम प्रस्तुत गर्दछु । 

आगामी आर्थिक वर्ष २०८०/०८१ को नीति तथा कार्यक्रम
२.१. सोच (Vision): 
"समुन्नत देवघाटको आधार, धार्मिक पर्यटन, कृषि र सम्पन्न पूर्वाधार" देवघाट गाउँपालिकाको दिगो विकास गर्न कृषि तथा पर्यटन क्षेत्रलाई विकास गरी रोजगारी सृजना तथा दीगो विकास कार्यक्रमको लक्ष्य सहित गरिबी न्यूनिकरणका लागि कृषि, धार्मिक तथा सांस्कृतिक पर्यटन क्षेत्रलाई जोड दिइनेछ। 
लक्ष्य (Goal): 
प्राकृतिक श्रोत साधन र मानवीय सिप तथा पूँजि परिचालन गरी आर्थिक, सामाजिक, पूर्वाधार  र कृषि व्यवसायलाई प्राथमिकतामा राखी कृषि, पर्यटन उद्योगलाई जोड दिई आर्थिक विकाशका गतिविधि अघि बढाइनेछ । सांस्कृतिक पर्यटन क्षेत्रको विकास गरी नागरिकको गुणस्तरीय जीवनमा सुधार गराइनेछ । 
उद्धेश्यहरु (Objective): 
· सेवा प्रवाहलाई प्रविधिमैत्री, सेवाग्राहीमैत्री विधि अवलम्बन गरी सेवा प्रवाह आधुनिकिकरण गरिनेछ । 
· स्वरोजगारको माध्यमबाट रोजगार वृद्दि गर्न कृषि तथा पर्यटन उद्योग तथा व्यवसायमा जोड दिने । 
· सामाजिक विकास क्षेत्रमा शिक्षा, स्वास्थ्य, खानेपानी तथा सरसफाई जस्ता आधारभूत विषयलाई पहिलो प्राथमिकतामा राखी हाम्रो स्थानीय लोक संस्कृति साहित्य एवं परम्परालाई जर्गेर्ना गर्नुका साथै युवा वर्गलाई खेलकुद एवं सांस्कृतिक कलामा आकर्षित गरी विकासको मूल प्रवाहमा ल्याइने छ साथै गाउँपालिकाका सवै गतिविधिहरुमा लैंगिक तथा सामाजिक समानता, समता तथा समावेशीकरणलाई प्राथमिकताका साथ कार्यक्रमहरु संञ्चालन गर्ने ।
· वन, वातावरण, मानव तथा जीवजन्तुको संरक्षणमा कार्यक्रम ल्याईने छ । विपद तथा महामारीको बारेमा जनचेतनामुलक एकिकृत कार्यक्रमहरु संचालन गरी मानव तथा वन्यजन्तु बिच द्वन्द न्युनीकरण गरिनेछ  ।
· वडा स्तरबाट नागरिकहरुको क्षमता विकास, ब्यक्तित्व विकास, सिर्जनात्मक कला अभिवृद्दि कार्यक्रम ल्याइनेछ । 
· नव प्रवर्द्दनात्मक कार्यक्रमको खोजी गरिनेछ ।
· दिगो तथा वातावरणमैत्री भौतिक पूर्वाधार विकासलाई प्राथमिकता दिई भवन निर्माण तथा शहरी विकास सम्बन्धी मापदण्ड अनुसार व्यवस्थित बस्ती विकासमा जोड दिने ।
· गाँउपालिका स्तरका गौरवका अधुरा योजनाहरु पुरा गर्न प्राथमिकता दिई १ वर्षमा पूरा हुन नसकेका बहुवर्षिय योजनाको रुपमा बजेट योजनालाई निरन्तरता दिने र प्रदेश र संघीय सरकारको सहयोगमा योजना पुरा गर्ने ।
· राष्ट्रिय गौरवलाई सघाउ पुर्याउने आविश्कार केन्द्र, प्रयोगशाला, परियोजना सँग सम्बन्ध राख्न प्रयास गरिनेछ ।
२.२. वार्षिक बजेट तथा कार्यक्रम तर्जुमा गर्दा अवलम्बन गरिएका प्रमुख नीति तथा आधारहरुः
२.२.१. समग्र नीति तथा आधारहरुः
· बजेट तर्जुमा दिगदर्शन ।
· नेपालको संविधान
· स्थानीय सरकार संचालन ऐन, २०७४
· आवाधिक योजना
· संघिय सरकार, प्रदेश सरकारको निति लक्ष्य उद्देश्य 
· देवघाट गाउँपालिका वासीहरुको आवश्यकता र चाहना 
· नागरिक समाजको सुझाव 
· देवघाट गाउँपालिका जनसंख्या तथा भौगोलिक अवस्थिति
२.२.२ प्राथमिकता
· समाबेशी आर्थिक तथा सामाजिक विकास र गरीवि निवारणमा प्रत्यक्ष योगदान k'¥ofउने,
· उत्पादन मूलक र छिटो प्रतिफल दिने ठूला आयोजनाहरुको हकमा बढिमा ३ वर्ष भित्र सम्पन्न हुने,
· आन्तरिक आय बढाउने र राजस्व परिचालनमा योगदान k'¥ofउने, 
· सेवा प्रवाह, संस्थागत विकास र सुशासनमा योगदान k'¥ofउने,
· स्थानीय स्रोत साधनमा आधारित भई जनसहभागिताको अभिवृद्धि गर्ने,
· लैंगिक समानता, सामाजिक समावेशीकरणको अभिवृद्धि हुने,
· दिगो विकास, वातावरण संरक्षण र विपद व्यवस्थापनमा योगदान k'¥ofउने,
· समुदायलाई विपद तथा जलवायु परिवर्तन उत्थानशील बनाउने,
· स्थान विशेषको संस्कृति र पहिचान प्रवर्द्धन गर्ने ।
· वैदेशिक रोजगारबाट फर्किएका नागरिकहरुलाई स्वरोजगार उन्मुख बनाउने । 
· जटिल किसिमका महामारी रोगहरुको प्रभाव आँकलन र तत्कालिक आवश्यकता पहिचान, 
· टोल तथा वडावासीहरुले माग गरी पठाएका सबै योजना तथा कार्यक्रमहरु यस गरीमामय सभाबाट स्वीकृत गरी सम्बन्धित निकायमा पठाइने छ र उक्त योजना तथा कार्यक्रमहरुको लेखाजोखा, बिस्तृत सम्भाव्यता अध्ययन पश्चात प्राथमिकीकरण गरी गाउँपालिकाको आयोजना बैंकमा राखिनेछ । 
२.२.२ क्षेत्रगत नीति तथा आधारहरु
क) राजस्व तथा आर्थिक प्रशासन:
राजस्वः
· सडक नयाँ ट्रयाक खोल्दा तथा मर्मत गर्दा निस्कने माटो, ढुंगा, गेग्रान प्रक्रिया पुर्याई बिक्री गरी राजस्व प्राप्ती गरिनेछ ।
· राजश्व संकलनलाई थप प्रभावकारी र व्यवस्थित बनाउन राजश्व सुधारको योजना ल्याई सोही बमोजिम कार्यान्वयन गरिनेछ ।  
· राजश्व सुधारलाई प्रभावकारी बनाउन आन्तरिक उत्पादन कर लगायत राजस्वका दायरालाइ वृद्दि गरी राजश्वका दरहरुमा समयानुसार केही परिमार्जन गरी कर, दस्तुर, सेवा शुल्क संकलनको कार्यलाई जोड दिइनेछ । 
· सामुदायिक वनबाट निकासी हुने काठको वातावरण शुल्क लगाई राजश्व संकलनमा प्रभावकारिता बढाइनेछ । साथै सामुदायिक वनको आम्दानीको १० प्रतिशत गाउँपालिकामा बुझाउनु पर्ने व्यवस्थामा कडाई गरिनेछ । 
· सूचना प्रबिधि, करदाता शिक्षा, आर्थिक प्रशासनको संयन्त्रको संस्थागत क्षमतामा वृद्धि गरी राजश्व संकलनलाइ पारदर्शी, मितव्ययी, छिटो छरितो र नागरिक मैत्री बनाइनेछ । जसका लागि राजस्व संकलन सम्बन्धी सचेतना कार्यक्रम ल्याईनेछ ।
ख) आर्थिक क्षेत्रः
उद्यम, रोजगारी र गरीबि निवारण:
· नेपालको संविधानको धारा ३३ ले रोजगारीको हकलाई मौलिक हकका रुपमा समावेश गरेको र उक्त हकको कार्यान्वयन गर्न रोजगारीको हक सम्बन्धी ऐन, २०७५ तथा नियमावली जारी भएको अवस्थामा यस गाउँपालिकामा रहेका सूचिकृत बेरोजगार ब्यक्तिहरुलाई रोजगारी दिन तथा थप रोजगारीका अवसर सिर्जना गर्न प्रधानमन्त्री रोजगार कार्यक्रम तथा नीजि क्षेत्रबाट रोजगारी सिर्जना हुने उद्योग, व्यवसायहरुलाई दिगो तथा उत्पादनशिल क्षेत्रमा रोजगारी सिर्जना गर्ने गरि कार्यक्रम सन्चालन गरिने छ ।    
· देवघाट गाउँपालिकाकोको रोजगार सेवा केन्द्रमा सूचीकृत बेरोजगार व्याक्तिहरु मध्ये प्राथमिकताको आधारमा इच्छुक सुचिकृत बेरोजगार हुने मध्येबाट रोजगार तथा सीपमूलक कार्यक्रम र न्यूनतम एक सय दिनको रोजगारी प्रत्याभूत गरिने छ । 
· आन्तरिक रोजगारि सिर्जना गर्न सरोकारवाला निकाय र निजी सहकारी तथा गैह्रसहकारी क्षेत्रसँग समन्वय र सहकार्यमा जोड दिइनेछ । सामान्य श्रम गर्न बाध्यताले विदेशिनु पर्ने अवस्थाको अन्य गर्न तथा विदेश जानै परेमा सिप सिकेर दक्ष जनशक्तिको रुपमा सुरक्षित तवरले बैदेशिक रोजगारीको अवसर सिर्जना गर्न सुरक्षित आप्रवासन (सामी) कार्यक्रम सञ्चालनलाई निरन्तरता दिइनेछ । 
· बैदेशिक रोजगारीबाट फर्किएका, रोजगारी गुमाएका युवाहरुलाई उद्यमशीलता विकास गराउन तालिम तथा बिउ पूँजी उपलब्ध गराउने गरि आवश्यक व्यवस्था गरिनेछ । 
· दिगो रोजगारी सिर्जना गर्न कृषि उद्यम सम्वन्धी सिप विकास कार्यक्रम तथा कृषि उत्पादन र उत्पादकत्व बृद्धि गर्ने गरी एकिकृत रुपमा कार्यक्रम सञ्चालन गरिने छ । 
कृषि तथा पशु पंक्षी विकास: 
· सिंचाइ नपुगेको जग्गामा संचाइको उपयुक्त प्रविधि अवलम्बन गरिनेछ । 
· चालु आर्थिक वर्षको बाख्रा पालन र सुन्तला पकेट क्षेत्रलाई प्रभावकारी बनाई सम्भाव्यताको आधारमा थप बाख्रा तथा सुन्तला पालन पकेट क्षेत्र बनाइनेछ । गाउँपालिकालाई बाख्रा पकेट र सुन्तला पकेट क्षेत्रमय बनाइनेछ ।
· प्रधानमन्त्री कृषि आधुनिकिकरण परियोजनालाई प्रभावकारी रुपमा कार्यान्वयन गरिनेछ। 
· आगामी आ.व. मा कृषि, पशुपन्छी क्षेत्रलाई उच्च प्राथमिकतामा राखी बजेट विनियोजन गरिनेछ । 
· फलफूलहरुको उत्पादकत्व वृद्धि गर्न प्राविधिक सहयोग, मल, बीउ, भिटामिन, तालिमको व्यवस्था गरिनेछ। 
· किसानहरूका लागि उत्पादनमा आधारित अनुदानको व्यवस्था गरिनेछ। 
· खाद्य तथा पोषण सुरक्षा सुनिश्चितताका लागी कृषि क्षेत्रको ब्यवसायीकरण र बजारीकरण मार्फत पालिकालाई प्रमुख कृषि उपजमा आत्मनिर्भर बनाउदै लगिने छ ।
· साना, निर्वाहामुखी, विपन्न र सिमान्तकृत समुदायका किसानहरुका लागी प्राविधिक सहयोग सहित जीविकोपार्जन सुधार कार्यक्रम संचालन गरिने छ ।
· साना तथा विपन्न कृषकहरुलाई प्रवर्धन गर्न मोडेल कृषक समुह कार्यक्रम संचालनमा ल्याईने छ ।
· [bookmark: _GoBack]सिंचित  क्षेत्र विस्तार कृषकहरुलाई प्रवर्धन गर्न मोडेल कृषक समूह कार्यक्रम संचालनमा ल्याईने छ ।कृषिलाई आर्थिक विकासको मेरुदण्डको रुपमा विकास गर्न स्थानीय उत्पादन तथा कृषि पकेट क्षेत्रको विकास गर्ने नीति लिईने छ र वातावरणमैत्री कृषि 
· दुध तथा दुग्धजन्य उत्पादन तथा उत्पादकत्व वृद्धिमा सहकारी संस्था तथा कृषि समुहलाई अनुदान मार्फत प्रोत्साहन गरिनेछ ।  
· स्थानीय उत्पादनको बजारीकरणमा सहकारी संस्थाहरुमार्फत प्रवर्द्धन कार्यक्रम ल्याइनेछ ।
· किसानको लागत मूल्य प्राप्तिको सुनिश्चितताको लागि बाली तथा पशुपंक्षी बीमामा सहजीकरण गर्दै अभियानको रुपमा अगाडि बढाइनेछ । 
· कृषि क्षेत्रको उत्पादन लागत कम गरी अन्य उत्पादनमा वृद्दि गर्न अध्ययन तथा अनुसन्धान तथा करषकलाई सहयोग गरिनेछ । यसको लागि एक वडा एक प्राविधिक कार्यक्रम ल्याईनेछ । 
· सक्रिय कृषक समूह र learning on the field नीति लिइनेछ । 
· सुन्तला उत्पादन हुने क्षेत्रमा निशुल्क सुन्तलाको बिरुवा वितरण गर्न सुन्तला नर्सरी स्थापना गरिनेछ । 
· आर्थिक उन्नतीको लागि महत्वपुर्ण क्षेत्रको रुपमा रहेको कृषि तथा पशु पालन क्षेत्रमा विकासको लागि स्थानीय धान, कोदो, मकै, गहुँ, सामा, कौनी, फापर, तरुल र तोरी पकेट क्षेत्र र स्थानीय पशुपालन (गाई, बाख्रा, भैंसी, कुखुरा, कालो च्वाँचे) पकेट क्षेत्र छनौट गरी कार्यक्रमहरु सञ्चालन गरि अनुदानको ब्यवस्था गरिनेछ । 
· पशुपंक्षी  तथा मत्सय खाद्यवस्तुको उत्पादन र उत्पादकत्वमा वृद्दि गरी आत्मनिर्भर बनाइने छ।
· पशुपंक्षीजन्य उत्पादनमा वृद्धि गरी ब्यवसायिकरण र विविधिकरणको माध्यमबाट निर्यात प्रवर्द्धन गरिनेछ ।
· जैविक विविधताको संरक्षण, संवर्धन तथा सदुपयोग गर्दै जलवायु परिवर्तनका असर न्यूनीकरण तथा अनुकुलनका लागि अनुसन्धानमा आधारित वातारणमैत्री प्रविधिको विकास र विस्तार गरिनेछ । 
· कृषि क्षेत्रमा रहेको बाँझो जग्गाहरुको तथ्यांक संकलन गरी बाँझो जग्गामा उपयुक्त कृषि खेती गर्न अभिमुखिकरण कार्यक्रम सञ्चालन गरिनेछ ।
· जिविकोपार्जनको रुपमा परम्परागत रुपमा गरिदै आएका कृषि प्रणालीमा आधारित किसानलाई ब्यवसायिक कृषि प्रणालीमा रुपान्तरण गरिनेछ ।
· कृषि सहकारी मार्फत दुग्धजन्य पशुपालन निम्ति दुधमा आधारित अनुदानको ब्यवस्था गरिनेछ । 
पर्यटन तर्फः
· पर्यटन निजी क्षेत्रका व्यवसायीहरुलाई प्रोत्साहन गरिनेछ । 
· गाउँपालिका अन्तर्गत धार्मिक, ऐतिहासिक, सांस्कृतिक महत्व बोकेका स्थानहरुलाई पर्यटन क्षेत्रको रुपमा विकाश  गरिनेछ । 
· यस गाउँपालिका र अन्य राष्ट्रिय तथा अन्तर्राष्ट्रिय धार्मिक स्थल भएका पालिकाहरुसँग धार्मिक भगिनी सम्बन्ध विस्तार गरिनेछ ।    
· व्यवसायिक एवं रोजगार मूलक पर्यटन ब्यवसायमा जोड दिइनेछ ।
· देवघाट गाउँपालिका अन्तर्गतका वडाहरुमा व्यवस्थित होम-स्टे प्रवर्द्दनका लागि सशक्तीकरण तथा सबै जात जातिको सांस्कृतिक पहिचान झल्किने गरी सुधारका कार्यक्रम ल्याइनेछ । 
· पर्यटन पथको थप सुधार, मर्मत, सम्भार, संरक्षण तथा प्रचार प्रसार गरिनेछ । 
· घण्टाचुली पर्यटन प्रवर्द्धन निर्माण तथा संरक्षणका लागि सम्भाव्यता अध्ययन तथा अनुसन्धानको कार्य  स्थानीय स्तरबाट अगाडी बढाइनेछ ।
· देवघाट-२ मा पर्ने छरछरे झर्ना, देवघाट-४ को वाहुनी छांगा खोल्सा, वडा नं. ५ को क्युदी दोभानको पर्यटन क्षेत्र विकासको संभाब्यता अध्ययन गरी विकास गरिनेछ । 
· पर्यटन आवधिक योजना अनुरुप पर्यटन क्षेत्रको विकासलाई प्रभावकारी कार्यान्वयन गरिनेछ । 
· देवघाट धार्मिक स्थल देवघाटधाम देखि तोकिएको पर्यटन पथमा पर्यटक प्रवर्द्धनको कार्यलाई प्रभावकारी बनाइनेछ । 
· देउपुर दर्दि पुल देखि बेनी संगम हुदै ढासढुंगा पुलसम्म पैदल मार्ग निर्माण गरिनेछ ।
· कृषिमा आधारित सहकारी हरेक वडाहरुमा स्थापना गरिदै लगिनेछ । 
सहकारी: 
· स्थानीय साना सहकारी संस्थाहरुलाई प्रवर्द्धन गरी व्यवसायिक कृषि तथा बजारीकरणलाई जोड दिइनेछ । 
· सहकारी संस्थाको क्षमता विकास गरिनेछ । 
उद्योग/वाणिज्य:
· रोजगारी मूलक कृषि उद्योगको प्रवर्द्धन गरिनेछ । 
· गरिवी निवारणका लागि लघु उद्यम विकास कार्यक्रम अन्तर्गत नयाँ लघु उद्यमी सिर्जना र पुराना उद्यमीहरुलाई स्तरोन्नती गरिदै लगिनेछ । 
· उद्यमशिलता तालिम मार्फत सीप विकास तालिम संचालन गरी मागमा आधारित सीप विकास तालिम संचालन तथा प्रविधि हस्तान्तरण गरिनेछ । 
· उत्पादित वस्तुहरुको बजारीकरण गर्न आवस्यक समन्वय गरिनेछ ।  
· सरकारी, निजि क्षेत्र, सहकारी तथा गैर सरकारीसँग सहकार्य गरी विभिन्न उद्योगहरु तथा लघु उद्यम सञ्चालनमा जोड गरिनेछ।
· सबै प्रकारका व्यवसाय अभिलेखिकरणको कार्यलाई सूचना प्रविधिको प्रयोग गरी व्यवस्थित गरिनेछ । 
ग) सामाजिक विकास:
शिक्षा:
· पालिकामा वार्षिक रुपमा कम्तिमा एक विद्यालय सुधार योजना कार्यक्रम ल्याइनेछ । 
· एक वडा एक मातृ विद्यालय (Mother School) कार्यक्रमलाई प्रभावकारी कार्यान्वयनमा जोड दिइनेछ ।  
· सूचना प्रविधिमा आधारित पाठ्य सामाग्री विकासको लागि अध्ययन गरी उपयुक्त हुने प्रविधिको विकास गरिनेछ र सूचना प्रविधिको पहुँच तथा पुस्तकालय व्यवस्थापनमा विस्तार गर्दै लगिनेछ । 
· विद्यालयमा कृषि, शिक्षा, स्वास्थ्यलाई रोजगार मुलक एकिकृत सचेतना कार्यक्रम सञ्चालन गरिनेछ ।
· सम्पूर्ण मा.वि. तहमा अनिवार्य Science Lab, Library, Computer Class हुनु पर्ने र कक्षा ६, ७ र ८ मा समेत आवश्यकता अनुसार कार्यान्वयन गरिनेछ ।  
· विद्यार्थी संख्याको आधारमा दरबन्दी मिलान र मर्च गर्ने नीतिलाई निरन्तरता दिइनेछ । 
· वाल विवाह न्यूनीकरण, दुर्व्यसनी सम्बन्धी सचेतनामूलक कार्यक्रमहरु विद्यालयहरुमा संचालन गरिनेछ ।  
· विद्यालयलाई छात्रामैत्री, अपाङ्गमैत्री, वातावरणमैत्री, वालमैत्री बनाउने कार्यक्रम संचालन गर्ने गरिनेछ ।
· सबै विद्यालयमा अनिवार्य रुपमा सफा खानेपानी, शौचालयको तथा छात्राहरुको लागि निशुल्क सेनेटरी प्याडको व्यवस्था गरिनेछ ।  
· वाल विकास केन्द्र समयानुकुल सुधार गर्दै लगिनेछ र श्रस्यदृश्य शिक्षकका सामाग्री ब्यवस्था गरि शिक्षण क्रियाकलाप अघि बढाईने छ । 
· शैक्षिक गुणस्तर सुधार गर्न शैक्षिक सामाग्री, विज्ञान प्रयोगशाला, अतिरिक्त क्रियाकलापका कार्यक्रम सञ्चालन गरिनेछ ।
· कक्षा १-५ संचालन भएका शिक्षक संख्या अनुपातमा विद्यार्थी कम भएका विद्यालय कक्षा १-३ र प्रस्तावित रुपमा संचालन भएका मा.वि. तह शिक्षक अनुपातमा विद्यार्थी अनुपात कम भएकालाई कक्षा १-८ आधारभुत तह कायम गरिनेछ र सोही अनुसार शिक्षक दरबन्दी कायम गरिनेछ ।
· गाउँपालिकाभित्रको सामुदायिक विद्यालयहरुबाट SEE परीक्षामा A+ अंक ल्याउनेहरु एक छात्रा एक छात्रलाई नगद पुरस्कार र सम्मान गरिनेछ । कृषि प्राविधिक शिक्षा अध्ययन गर्ने गाउँपालिका भित्रका बढीमा ५ जनालाई छात्रवृत्तिम सहयोग गरिनेछ ।
· सामुदायिक सिकाई केन्द्र संचालनका लागि एक जना जनशक्तिलाई पारिश्रमिक उपलब्ध गराईनेछ । 
· विद्यालय तहमा स्थानीय पाठ्यक्रम निर्माण गरी लागू गरिनेछ ।
· देवघाट गाउँपालिकामा संचालनमा आएको गुरुकूल विद्यालहरुको स्तरउन्नतीका लागी आवश्यक सहयोग गर्न नीति अवलम्बन गरिनेछ ।
· गलेश्वर आश्रमले संचालन गरेको भणडारण कार्यश्रमलाई सहयोग गरी अघि बढाउने छ ।
· विद्यालय तथा विद्यालय शिक्षकहरुलाई आन्तरिक मूल्यांकन गरी उत्कृष्ट विद्यालय तथा उत्कृष्ट शिक्षकलाई प्रोत्साहन गर्ने कार्यक्रमलाइ निरन्तरता दिइनेछ । 
· विद्यालय अनुगमन एवं पृष्ठपोषण गर्ने कार्यक्रम नियमित गरिनेछ ।
· आधारभूत तथा माध्यमिक तहमा रहेका शिक्षकहरुका लागि क्षमता विकास तालिम संचालन गरिनेछ । 
· दलित, बोटे, भुजेल जातिका लागि उच्च शिक्षा एवं प्राविधिक शिक्षाका लागि अध्ययन गर्नर्यश्रमलाई सहयोग गरी अध चाहने विद्यार्थीलाई छात्रवृत्ति उपलब्ध गराइनेछ ।  
· स्वयंसेवक शिक्षक छनौट गरि सुत्केरी सट्टा शिक्षक लगायत आवश्यक ठाउँमा पारिश्रमिक दिई खटाइने छ ।
· शेक्षिक उपलब्धी वृद्दि गर्न शैक्षिक कार्यक्रम संचालनका लागि जनशक्तिको ब्यवस्था गरिनेछ । 
स्वास्थ्य तर्फः
· अल्पसंख्यक (बोटे, बराम, चेपाङ्ग) जातिको लागि “अल्पसंख्यकलाई निशुल्क स्वास्थ्य विमा”  कार्यक्रमलाई निरन्तरता दिइनेछ । 
· सम्भावित तथा राष्ट्रिय संक्रमणले सिर्जना गर्न सक्ने जनस्वास्थ्यको चुनौतीलाई व्यवस्थापन गर्न सक्ने संस्थागत क्षमताको विकास औषधी उपचारको ब्यवस्था गरिनेछ । 
· देवघाट स्वास्थ्य चौकीको स्तरवृद्धि गरी १० शैयाको अस्पताल बनाउनको लागि अस्पताल भवन निर्माणाधिन रहेकोमा आगामी आ.व.मा सम्पन्न गरिनेछ । 
· गर्भवती महिलाको पति, सासु, ससुराको लागि  गर्भवती महिलाको स्वास्थ्य सम्बन्धी जानकारी दिने र प्रत्येक महिनाको १ पटक गर्भवती महिला स्वास्थ्य  चौकी आएर स्वास्थ्य परीक्षण गराउँदा १००/- रुपैंया खाजा खर्च दिने कार्यक्रमलाई निरन्तरता दिइनेछ र संस्थागत सुत्केरी गराउने स्वास्थ्यकर्मीलाई प्रति सुत्केरी रु. १,०००/- प्रोत्साहन भुक्तानी दिइनेछ । 
· आवश्यकता अनुसार विभिन्न संघ संस्थाहरुसँग समन्वय गरी कार्यक्रम ल्याईने र सुत्केरी उद्दार निरन्तरता दिइनेछ । स्वास्थ्य कार्यक्रम तथा शिविर संचालन गरिनेछ । 
· महिला स्वास्थ्य स्वयंसेविकाहरुका लागि प्रोत्साहन तथा प्राकृतिक स्वास्थ्य अगुवा म.स्वा.से. कार्यक्रम सञ्चालनमा ल्याइनेछ । 
· म.स्वा.स्वं.से. को लागि प्राकृतिक चिकित्सा पद्दति कार्यक्रम तथा मनोसामाजिक परामर्श अभिमुखिकरण कार्यक्रम संचालन गरिनेछ । 
· नागरिकको स्वास्थ्य परीक्षण प्राथमिक स्किमिङ तथा डिजिटल विधिबाट परीक्षणको अभियान संचालन गरिनेछ । जस अन्तर्गत पहिलो चरणमा बृद्द बृद्दा तथा शारीरिक असमक्षता भएकाहरुलाई प्राथमिकता दिईनेछ ।
· HIV AIDS, डेंगु, पाठेघर खस्ने जस्ता समस्याको सम्बन्धमा सेवामूलक कार्यक्रम ल्याइनेछ ।
· स्वास्थ्यकर्मीहरुको अनुभव आदान प्रदानको लागी गोष्ठी संचालन गरिनेछ ।
· आमा सुरक्षा कार्यक्रमलाई सेवामूलक रुपमा अगाडि वढाइनेछ । 
· पोषण र सन्तुलित भोजन (Balance Diet) र  विभिन्न प्रकारका सरुवा रोगहरुबाट बच्ने उपायहरुको बारेमा व्यापक प्रचार गरिनेछ ।
· नागरिक आरोग्य सेवा केन्द्र देवघाटमा थेरापी समेतका उपचार सेवा शुरु गरी थप व्यवस्थित र प्रभावकारीतालाई निरन्तरता दिईनेछ र आवश्यक औषध तथा पूर्वाधारमा सहयोग गरिनेछ ।
· ५ वर्षमुनिका वच्चाहरुलाई पूर्ण खोप कार्यक्रम व्यवस्थापन समावेशलाई निरन्तरता गरिनेछ । मातृ तथा नवशिशुहरुलाई उचित कार्यक्रम संचालन गरिनेछ ।
· क्षयरोग तथा कुष्ठरोगका विरामीहरु पहिचान गरी कार्यक्रम सञ्चालन गरिनेछ । 
· भैपरि आउने महामारीको व्यवस्थापन सम्बन्धी (झाडापखाला, टाइफाइड आदि) कार्यक्रम सञ्चालन गरिनेछ ।
· परिवार नियोजन सम्बन्धी कार्यक्रम संचालन गरिनेछ । 
· पूर्ण खोप कार्यक्रम निरन्तर गरिनेछ । 
· बहुक्षेत्रीय पोषण कार्यक्रमलाई प्रभावकारी रुपमा कार्यान्वयन गरिनेछ । 
· २४ घण्टा प्रसुती गृहलाई सुविधा सम्पन्न बनाइनेछ । 
· धर्मार्थ अस्पताललाई २४सै घण्टा सेवा प्रवाह गरिनेछ र एक स्नातक चिकित्सक निरन्तरता दिईनेछ। त्यस सेवाका लागि आवश्यक जनशक्ति व्यवस्था गर्न कार्यक्रम ल्याईने छ ।
· छिपछिपे स्वास्थ्य चौकीमा ल्याब संचालन कार्यक्रमलाई निरन्तरता दिईनेछ ।
· गर्भधारण पुर्व र गर्भधारण पश्चात गुन सक्ने संभावित जोखिम न्युनिकरण गर्न विद्यालय स्तरदेखि सचेतना कार्यक्रम संचालन गरिनेछ ।
सामाजिक सुरक्षा तथा पञ्जिकरण तर्फः
· सबै वडाहरुमा Online व्यक्तिगत घटना दर्ता कार्य सुदृढीकरण गरिनेछ । 
· सामाजिक सुरक्षा भत्ता गर्ने लाभग्राहीको अभिलेख नियमित रुपमा अध्यावधिक गरिनेछ ।
पूर्ण सरसफाई तथा फोहरमैला व्यवस्थापन:
· ल्याण्डफिल्ड साइटको दिगो व्यवस्थापन गर्न उपयुक्त स्थानको खोजी गरिनेछ । 
· व्यक्तिगत, घरायसी, तथा वातावरणीय सरसफाईमा थप जोड दिदै पूर्ण सरसफाई उन्मुख गाउँपालिका कार्यक्रमलाई संघ-संस्थाको सहकार्यमा सञ्चालन गरिनेछ ।  
· पानी परीक्षण प्रयोगशाला स्थापना गरिनेछ साथै सुरक्षित खानेपानीको सुनिश्चित गरिनेछ ।
· फोहोरमैला ब्यवस्थापन गर्न आवश्यक ट्रयाक्टर तथा अन्य उपकरण खरिद गरिनेछ ।
· देवघाटधाम वेणी संगम धार्मिक क्षेत्रमा पुर्ण सरसफाईलाई कडाईका साथ लागु गरी जनचेतना कार्यक्रम ल्याईने छ । 

खानेपानीः
· अधुरो क्वादी खोला खानेपानी आयोजनलाई समयमा नै सम्पन्न गराई वितरण प्रणाली मार्फत २४ सै घण्टा खानेपानीको आपुर्ति व्यवस्था मिलाइनेछ । 
· "एक घर एक धारा" कार्यक्रम संचालन गरिनेछ। 
· प्रदेश सरकार, केन्द्र सरकार, युनिसेफ लगायत अन्य दातृ निकाय र उपभोक्ता समितिको सहलगानीमा सबै खानेपानी योजनाहरूमा सुरक्षित खानेपानीको योजना (Water Safety Plan) लाई निरन्तरता दिइनेछ । 
· खानेपानी उपभोक्ता समितिको संस्थागत क्षमता विकास र चेतनामूलक कार्यक्रममा जोड दिइनेछ । 
· “एक घर एक धारा” सुरक्षित खानेपानी हाम्रो अभियानलाई प्राथमिकता दिई प्रभावकारी कार्यान्वयन गरिनेछ । 
· खानेपानीको स्रोत भएका कुवा, पधेरा, खोल्साको संरक्षणका लागी अभियान ल्याईने छ ।
· देवघाट-५ मा रहेको खानेपानी समितिहरुलाई एकिकरण गरी एकद्वार प्रणाली खानेपानी वितरण कार्यक्रम पहल गरिनेछ ।
लक्षित वर्गः
· विपन्न तथा आर्थिक, सामाजिक रुपमा पछाडि परेका वर्गहरुलाई गाउँपालिका स्तरीय सञ्जाल, वडा स्तरीय सञ्जाल पुनर्गठन गरी जसको सहकार्यमा आर्थिक, सामाजिक विकासका कार्यक्रम कार्यान्वयनमा ल्याइनेछ । 
आदिवासी जनजाति दलित र अल्पसंख्यक तर्फः
· रोजगार कार्यक्रम मार्फत आदिवासी जनजाति वर्गहरुको क्षमता अभिबृद्धिका लागि विभिन्न सशक्तिकरण कार्यक्रम र आय आर्जनका लागि  विभिन्न सिपमूलक कार्यक्रम, संस्कृति संरक्षणका कार्यक्रमहरु ल्याइनेछ । 
· आदिवासी जनजाति, दलित, पिछडिएको वर्ग एवं महिलाहरुलाई सहयोग k'¥ofउने कार्यक्रम सञ्चालन गरीने छ  ।
· पछाडी परेका जनजातीहरुका लागि क्षमता विकास कार्यक्रम ल्याईने छ ।
महिला तथा वालवालिका तर्फः
· गाउँपालिकाको लैंगिक हिंसा निवारण कोष सञ्चालनलाई निरन्तरता दिइनेछ। 
· नेपाल सरकारले संचालन ल्याएको प्रदेश तथा स्थानीय शासन सहयोग कार्यक्रम (PLGSP) सँग समन्वय गरी लैंगिक समानता, महिला हिंसा नियन्त्रण तथा न्यूनिकरण एवं सामाजिक समाबेशीकरणसँग सम्बन्धित कार्यक्रम संचालन निरन्तरता दिइनेछ । 
· विभिन्न संघ संस्थाको सहकार्यमा तथा रोजगारी कार्यक्रम मार्फत महिलाहरुको क्षमता अभिबृद्धिका लागि  विभिन्न सशक्तिकरण कार्यक्रम र आय आर्जनका लागि विभिन्न सीपमूलक कार्यक्रम ल्याइनेछ र महिला उद्यमीहरुलाई प्रोत्साहित गरिनेछ । 
· महिला क्षमता विकासमा महिला संजाललाई उत्प्रेरित गरिनेछ ।
· वालमैत्री कार्यक्रम संचालन निरन्तर गरिनेछ ।  
· लैङ्गिक हिंसा, बाल विवाह, बोक्सी प्रथा अन्त्य गर्ने कार्यक्रम निरन्तर सञ्चालन गरिनेछ । 
अपाङ्ग वर्ग तर्फः
· अपाङ्गता भएका व्यक्तिहरुको दिगो आयआर्जनमा टेवा पुर्याउन अपाङ्गका परिवार मार्फत कार्यक्रम सञ्चालन गरिनेछ । 
· उपचार हुने अपाङ्गहरुलाई स्वास्थ्य संस्थासँग समन्वय गरी उपचारको प्रबन्ध गरिनेछ । 
· अपाङ्ग भएका अभिभावकका छोराछोरीहरुका लागि सामुदायिक विद्यालयमा अध्ययनरत विद्यार्थिहरुका लागि पोशआक, शैक्षिक सामाग्री झोला कापी कलमको ब्यवस्था गरिनेछ ।

जेष्ठ नागरिक कार्यक्रम तर्फः
· देवघाट गाउँपालिकामा वृद्ध-वृद्धाहरुको उपचारको लागि उपयुक्त स्थान पहिचान तथा छनौट गरी १०० सैया सम्मको नेपालकै केन्द्रिय वृद्ध-वृद्धा अस्पताल निर्माण गर्न संघीय सरकार समक्ष पहल गरिनेछ ।
मानव सेवा आश्रम:
· मानव सेवा आश्रममार्फत बेसाहारा, अशक्त, असहाय, अनाथ, अभिभावक विहिन, शारीरिक तथा मानसिक रुपमा कमजोर सडक आश्रित मानवहरुको उद्धार उपचार परामर्श पालन पोषण एवं पारिवारिक पुनर्मिलन सम्बन्धी विशेष कार्यक्रम सञ्चालन गरिनेछ ।
· सहयोगमैत्री सडक आश्रित मानवभक्त गाउँपालिका घोषणा गरिनेछ । 
भूमि सम्बन्धी समस्या समाधान तर्फः
· संघ र प्रदेश सरकार भूमि सम्बन्धी समस्या समाधान आयोगको नीति कार्यक्रम बमोजिम आवश्यक समन्वय गरी भूमिहीन दलित, भूमिहीन सुकुम्वासी र अव्यवस्थीत बसोबासीलाई जग्गाधनी प्रमाण पूर्जा वितरण कार्य अघि बढाइनेछ ।
· गाउँपालिका क्षेत्रभित्र भूमिको वर्गिकरण गरी भू उपयोग क्षेत्र तोकिनेछ ।   
सामाजिक सुधार, सार्वजनिक स्थल र चाडपर्व:
· समाजमा सदाचार, शिष्टाचार, नैतिक मूल्य र मान्यतालाई प्रवर्द्धन गरिनेछ ।
· स्वास्थ्य र सभ्य संस्कृतिको विकास गरी सामाजिक सु-सम्बन्धमा आधारित समाजको निर्माण गरिनेछ । 
· सामाजिक, सांस्कृतिक तथा सेवा मूलक कार्यमा स्थानीय समुदायको सहभागिता मार्फत सिर्जनशीलताको प्रवर्द्धन गरिनेछ । 
· भड्किलो र अनुत्पादक खर्च बढी हुने गरी मनाइने चाडपर्वलाई निरुत्साहित गर्दै सरल, मितव्ययी र परम्परागत संस्कृतिको संरक्षण र सम्वर्द्धन गरिनेछ । 
· वेणी संगम तथा देवघाटको धार्मिक क्षेत्रमा वुभिन्न समयमा हुने धार्मिक पर्वहरुमा ब्यवस्थित सुरक्षा नीति अपनाईने छ ।
भाषा/संस्कृति संरक्षण:
· स्थानीय भाषा, संस्कृति, कला, सांस्कृतिक संरक्षण संवर्द्दन गरिनेछ। 
यूवा / खेलकुद तर्फः
· युवाहरुसँग समन्वय गरी विभिन्न खेलकुद एवं खेलकुदसँग सम्बन्धित क्रियाकलापहरु सञ्चालन गरिनेछ । 
· युवा जनशक्तिहरुलाई रचनात्मक कार्यहरुमा लाग्न, विकास र निर्माण कार्यमा सहयोग गर्न, रोजगार र युवा शशक्तिकरण कार्यक्रम गरिनेछ । 
· एक वडा एक खेल मैदान बनाउन पहल गरिनेछ । 
· निजि क्षेत्रको लगानीमा खेल मैदान, केलकुद भवन निर्माण गर्न प्रत्साहित गरिनेछ ।
· पालिका स्तरिय खेलकुद कार्यक्रम संचालन गरिने छ । त्यसका लागि संगठित खेलकुद समितिहरुली प्रोत्साहित गरिनेछ ।
गै.स.स. तथा अन्य संघसंस्थाहरु तर्फः
· कुनै पनि गैससले गाउँपालिका क्षेत्रभित्र कार्यक्रम संचालन गर्नु भन्दा पहिले नै गाउँकार्यपालिका बाट अनुमति लिनुपर्ने व्यवस्था गरिनेछ ।  
· विकासको साझेदारको रुपमा निजी क्षेत्र तथा गैरसरकारी संघसंस्थाहरुलाई समन्वयात्मक रुपमा परिचालन गरिनेछ । साथै उपयुक्त कार्यक्रममा गाउँपालिकाबाट लागत साझेदारी हुनेछ । 
· गै.स.स. तथा अन्य संघ संस्थाहरुवाट लगानीको लागि प्राप्त प्रस्तावित कार्ययोजना तथा कार्यक्रमहरुलाई आवश्यकता भए बमोजिम समन्वयात्मक रुपमा अगाडि वढाइनेछ ।
टोल विकास संस्थाः
· सामाजिक विकास, व्यक्तिगत आचरणमा सकारात्मक परिवर्तन गर्न र आय आर्जन तथा सरसफाइको क्षेत्रमा समेत टोल विकास संस्थालाई परिचालन गरिनेछ ।  
· सामाजिक, आर्थिक, भौतिक पूर्वाधारको क्षेत्रमा टोल विकास संस्थाको उचित परिचालन गरिनेछ । 
· टोल विकास संस्थालाई शशक्त बनाउन मौजुदा टोल विकास संस्थाहरुलाई मर्च(गाभी) गरि क्षमता विकास कार्यक्रम ल्याईने छ ।
घ) पूर्वाधार क्षेत्रः
1) पूर्वाधार तर्फः
· सडक निर्माण मापदण्ड बनाई विशेष मुल सडकको किनारमा फलफूल बिरुवा लगाई वातावणमैत्री सडक निर्माणमा जोड दिइनेछ । 
· विगतमा निर्माण गरिएका मुख्य कच्ची सडकहरुलाई बाह्रै महिना चल्ने गरी स्तरवृद्धि गरिनेछ ।
· शुरु भएको आवश्यक अधुरो ट्रयाक पूरा गर्ने बाहेक आगामी आ.व. मा नयाँ ट्रयाक खोल्ने कार्य गरिनेछैन । 
· शालिग्राम कोरिडोर मार्गलाई गौरवशाली मार्गको रुपमा लिई प्रदेश सरकारलाई उक्त मार्ग छिटो र गुणस्तरीय रुपमा स्तरोन्नति गर्न गराउन निरन्तर सहयोग तथा पहल गरिनेछ ।  
· पालिका भित्रका सबै सडकको प्राथमिकीकरण गरी स्तरोन्नति एवं स्तरवृद्धि गर्दै लगिनेछ  । 
· सडक मर्मत तथा निर्माणमा प्रयोग गर्न ब्याकहो लोडर खरिद गरिनेछ ।
· देवघाट - ५ क्यूदीमा निर्माण कार्य भईरहेको प्रशासकीय भवन निर्माण सम्पन्न गरि थप पूर्वाधारका काम गरिनेछ ।
· भौतिक पूर्वाधारका महत्वपूर्ण ठूला योजनाहरु (भवन, खानेपानी, ढल, सडक, पुल, तटवन्ध जस्ता) सञ्चालनका लागि प्रदेश सरकार, केन्द्र सरकार र दातृ निकायमा पहल गरिनेछ । 
· सार्वजनिक जग्गा एवं सम्पत्ति संरक्षण गरी वडागत लगत राख्ने कार्यलाई निरन्तर अगाडी बढाइनेछ । 
· आगामी ५ वर्ष भित्रमा प्रत्येक वडा कार्यालयलाई पक्कि सडक वा कालो पत्रेले हुने गरी काम अगाडी बढाईनेछ ।
· सार्वजनिक सडक बाटोको नक्साकंन गर्ने कार्यलाई अगाडी बढाइनेछ । 
· फोस्रेपानी देवघाट सडक गाउँपालिकाको गौरवको योजनामा राखि खोलिएको ट्रयाकलाई पुरा गरिनेछ । 
· देवघाट - ४ गाईघाट र भरतपुर म.न.पा. - २९ भोर्ले चितवन जोड्ने त्रिशुली नदीमा तथा आवश्यक स्थानहरुमा पक्की पुल निर्माणको लागि पहल गरिनेछ। 
· आवश्यकता पहिचान भएका स्थानहरुमा क्रमश: झोलुङ्गे पुल निर्माण कार्य निरन्तर गर्दै लगिनेछ ।
· तोकिएको समयमा न्युन प्रगति गर्ने, सम्झौता बमोजिम काम नगर्ने, संघीय र प्रदेश शसर्त तथा समपुरक बजेटबाट गर्ने कामको काम नगरेको कारण बजेट फ्रिज गराउने ठेकेदारसँग ठेक्का सम्झौता तोड्ने, आवश्यक कानूनी कारवाही गर्ने र कालोसूचीमा राख्ने काम गरिनेछ ।
· झोलुंगे पुल संरक्षण गर्न संरक्षक तथा वर्षातको ४ महिना सफाई, अवरोध हटाउन तथा सो को सूचना तुरुन्त गर्न सडक हेरालु राखिनेछ ।   
2) सि.टी. हलः
देवघाट गाउँपालिका वडा नं. ५ मा अवस्थित सि.टी. हल निर्माण कार्य सम्पन्न भइसकेकोले संरक्षणको लागि घेराबार, रिटेनिङ्ग वाल र गेटको निर्माण प्रक्रियालाई अगाडि बढाइनेछ । 
3) वडा र कार्यालय भवनः
· वडा नं. १ र वडा नं. ५ मा वडा कार्यालय भवन निर्माणधिन रहेकोले निर्माण सम्पन्न गरिनेछ । 
4) विद्युतिकरण तर्फः
· देवघाट गाउँपालिकाको विद्युतिकरण नभएका क्षेत्रहरुमा यथाशिघ्र विद्युतिकरणका लागि सम्बन्धित निकायमा पहल निरन्तर गरिनेछ । 
· सडकको दायाँ बायाँतर्फ व्यवस्थित रुपमा नगाडेका पोलहरु अनुगमन गरी व्यवस्थित गर्न पहल गरिनेछ । 
· आँपटारी देवघाट विद्युत प्रशारण लाईनलाई जमिनमुनिबाट विद्युतिय तार ल्याउने कार्यमा पहल गरिनेछ । 
5) घर नक्सा एवं शहरी सुन्दरता तर्फः
· बस्ती विकास, शहरी योजना तथा भवन निर्माण सम्बन्धी आधारभूत मार्ग दर्शन २०७२ अनुसार घर नक्सा पास सम्वन्धि मापदण्डलाई थप प्रभावकारी रुपमा लागू गरिनेछ । 
· पुरानो घरको अभिलेखीकरण गर्नका लागि  तथा घर कायम गर्नको लागि घरधनिहरुलाई थप सुशुचित गरि आगामी आ।व. मा समय थप गरिनेछ । 
· गाउँपालिकाको भवन संहिता कार्यान्वयनलाई प्रभावकारी रुपमा कार्यान्वयन गरिनेछ । 

ङ) वन, वातावरण तथा विपद व्यवस्थापनः
1) विपद ब्यवस्थापन तर्फः
· विश्वव्यापी महामारीको रुपमा भविष्यमा आउन सक्ने विपद व्यवस्थापन गर्न सक्ने गरी विपद व्यवस्थापन क्षमताको विकास गरिनेछ । 
· विपद व्यवस्थापन संयन्त्रको विकास, विपद सामाग्रीको भण्डार लगायतको कार्य गर्न र महामारी रोगको सम्भावित थप जोखिम समेतलाई मध्यनजर गरी विपद व्यवस्थापन कोषको मौज्दात रकममा वृद्धि गरिनेछ । 
· प्राकृतिक प्रकोपका दृष्टिले अत्यन्त जोखिमपूर्ण क्षेत्रमा विपद ब्यवस्थापन पूर्व तयारी कार्यक्रमहरु संचालन गरिनेछ  ।
· प्राकृतिक प्रकोप, मानव सृजित प्रकोप तथा महामारी रोग रोकथाम, नियन्त्रण तथा व्यवस्थापन गर्न पूर्व तयारी गरिनेछ । 
· भू-क्षय रोकथामको लागि तार जाली खरीद गरी लागत सहभागिताका आधारमा वितरण भू-क्षय नियन्त्रणको कार्य निरन्तर गरिनेछ । 

2) वन तथा वातावरण तर्फः
· हरित तथा पूर्ण सरसफाइयुक्त गाउँपालिका अवधारणाको मर्म अनुरुप गाउँपालिका हरित बनाउन निर्माण सम्पन्न प्रमाण पत्र लिदा कम्तिमा २ वटा रुख रोपेको हुनु पर्ने व्यवस्था लाई निरन्तरता दिइनेछ । 
· वातावरणमैत्री स्थानीय शासन कार्यक्रम मार्फत वातावरणमैत्री गाउँपालिकाको रुपमा अगाडी बढाउने प्रयास गरिनेछ । 
· सामुदायिक वनसँगको सहकार्यमा आर्थिक उपार्जन र वन व्यवस्थापनको कार्यक्रमहरु सञ्चालन गरिनेछ । 
· वातावरण हराभरा बनाउनको लागि  सार्वजनिक स्थलहरुमा वृक्षारोपण गरिनेछ ।
· वन, वातावरण तथा विपद् व्यवस्तापन इकाईलाई प्रभावकारी रुपले संचालन गरिनेछ ।  
· सम्भावित स्थलहरुमा जैविक पोखरी निर्माणको लागि वन डिभिजन कार्यालयसँग समन्वय गरि प्रोत्साहित गरिनेछ ।
· भौतिक पूर्वाधार निर्माण गर्दा वातावरण-मैत्री, वाल-मैत्री, अपाङ्ग मैत्री पूर्वाधार निर्माण गर्न जोड दिईनेछ । 
· डिभिजन वन कार्यालय, सव डिभिजन वन कार्यालय र सामुदायिक वन उपभोक्ता समितिसँगको समन्वय, सहकार्यमा फलफूल लगायतका अन्य विरुवा रोप्ने कार्य प्रभावकारी कार्यान्वयन गरिनेछ । 
· सामुदायिक वनले गर्नुपर्ने कार्यक्रमहरु गाउँपालिकाको साझेदारी तथा  प्राथमिकता अनुसार गर्नुपर्ने गरी आवश्यक व्यवस्था मिलाईनेछ ।
6) संस्थागत विकास, सेवा प्रवाह र सुरक्षाः
आन्तरिक व्यवस्थापन एवं सेवा प्रवाह तर्फः
· पुलको मुखमा तथा संवेदनशिल क्षेत्रमा सि.सि.टि.भी. (CCTV) को ब्यवस्था गरिनेछ । 
· सार्वजनिक सेवा प्रवाहलाई सूचना प्रविधीको उपयोग मार्फत सेवा प्रवाह छिटो छरितो बनाउन जोड दिइनेछ । 
· आवश्यकता अनुसार एकिकृत घुम्ति शिविरहरु सञ्चालन गरिनेछ । 
· स्थानीय शान्ती सुरक्षा कायम गर्न एवं सामाजिक विकृती विसंगति विरुद्धका गतिविधिहरु रोक्न सामुदायिक मेलमिलाप सेवा समिति, सामुदायिक प्रहरी, इलाका प्रहरी कार्यालयको सहकार्यमा कार्यक्रम संचालन एवं सहयोगका लागि  निरन्तरता दिईनेछ ।
· सामुदायिक प्रहरी साझेदारी कार्यक्रमलाई प्रभावकारी बनाईनेछ । 
· वडा र गाउँपालिकामा रहेको नागरिक वडापत्रलाई प्रविधियुक्त बनाइनेछ ।
· गाउँ कार्यपालिकामा सूचना तथा अभिलेख केन्द्रको स्थापना गरिनेछ ।
· गाउँ कार्यपालिका कार्यालयमा रहने विषयगत शाखाहरुलाई साधन श्रोत सम्पन्न बनाई उचित परिचालन गरिनेछ ।
· जनप्रतिनिधी तथा कर्मचारीको क्षमता वृद्दि गर्न आवश्यकता अनुसार तालिम, गोष्ठी, अन्तरक्रिया, समीक्षा, अध्ययन भ्रमणको व्यवस्था गरिनेछ ।  
· गाउँपालिका र प्रत्येक वडामा मासिक, चौमासिक तथा वार्षिक समीक्षा कार्यक्रम निरन्तरता गरिनेछ । 
· गाउँपालिका, वडा कार्यालय, स्वास्थ्य संस्थाको संस्थागत क्षमता वृद्धि गरी साधन सम्पन्न बनाइनेछ । साथै सूचना प्रविधिको अधिकतम उपयोग गरिनेछ । 
· भुमि सम्बन्धी नापनक्सा र रजिष्ट्रेशन दर्ता गर्न सदरमुकाम दमौली टाढा रहेकोले मालपोत कार्यालयको शाखा देवघाटमा स्थापना गर्न आवश?यक पहल गरिनेछ ।
· अनुगमन, मूल्यांकनमा सुधार गरीने र यस सम्बन्धमा कार्यविधि तर्जुमा गरिनेछ ।
· सेवाग्राहि सहजकर्ता, नागरिक सहायता कक्ष, अमिन सेवा र WASH कार्यक्रमलाई निरन्तरता दिई प्रवाहलाई निरन्तरता दिइनेछ ।
· दरबन्दीका ४ जना नगर प्रहरीमा २ जना थप गरी ६ जना नगर प्रहरी परिचालन गरिएकोमा यसलाई निरन्तरता दिई सुरक्षा तथा राजस्व चुहावट नियन्त्रण गर्ने काममा परिचालन गरिनेछ ।
· गाउँपालिकाको आफ्नै लोगो बनाइनेछ ।
सुशासन, जवाफदेहिता, प्रशासनिक कुशलता, वित्तिय प्रभावकारीता तथा जोखिम न्युनीकरण र पारदर्शिताः
· आवधिक योजना, मध्यमकालीन खर्च संरचना तथा बार्षिक बजेट अनुसारका कार्यक्रम र योजना कार्यान्वयनमा ल्याइनेछ ।
· जनप्रतिनिधि, कर्मचारी र नागरिकको विभिन्न विधामा सिप तथा दक्षता विकास, सस्थागत सुशासन, नीति प्रभावकारिता जस्ता क्षेत्रमा क्षमता विकासका लागी संधिय सरकार र प्रदेश सरकारका PLGSP लगायतका कार्यक्रमसँग तालमेल र सहकार्य गरिनेछ ।
· भौतिक तथा वित्तिय प्रगति प्रतिवेदन प्रत्येक महिना/चौमासिक रुपमा सार्वजनिकीकरण निरन्तर गरिनेछ । साथै सूचना प्रविधिमा आधारित भौतिक तथा वित्तिय प्रतिवेदन प्रणालीमा जोड दिइनेछ । 
· उपभोक्ता समितिको पर्याप्त लागत सहभागिता रहने र त्यसलाई मर्मत सम्भारको जिम्मा लिइएका आयोजना बाहेक अन्य विकास आयोजनाहरु सार्वजनिक खरिद ऐन २०६३ तथा नियामवली २०६४ बमोजिमको प्रक्रिया मार्फत कार्यान्वयन गरिनेछ ।  
· सबै योजनाहरुमा अनिवार्य अनुगमन, सूचना पार्टी र सार्वजनिक परीक्षण गरिनेछ । 
· उपभोक्ता समितिहरुलाई योजना सञ्चालन सम्बन्धी सम्बन्धीत वडा कार्यालयमा तालिमको व्यवस्था गरिनेछ । 
· योजना तथा कार्यक्रमको सम्झौता अनुगमन तथा कार्य सम्पन्न तथा भुक्तानी प्रक्रियालाई वडाबाटै छिटो, छरितो र पारदर्शी बनाउन आवश्यक प्रक्रिया अवलम्बन गरिनेछ ।
· पालिकाको समग्र सेवा प्रवाह, कार्यक्रमहरुको उपलब्धिबारे नागरिकहरुको सुझाव लिने गरी सार्वजनिक सुनुवाई, सामाजिक परिक्षणको व्यवस्था गरिनेछ ।  
7) सूचना प्रविधि, अभिलेख तथा तथ्यांकतर्फ
· गाउँपालिकाको कार्यालय, वडा कार्यालय, अस्पताल, स्वास्थ्य चौकी, विद्यालय सबैलाई क्रमश: आधुनिक सूचना प्रविधिमैत्री बनाईनेछ ।
· गाउँपालिकाका सबै सूचना र तथ्यांकलाई अनलाईन, दिनहुँ अपडेट वेबसाइट तथा आधुनिक प्रविधिको प्रयोग मार्फत नियमित सरोकारवाला समुदायसम्म k'¥ofइनेछ ।
· गाउँ क्षेत्रभित्रका विद्यालय, स्वास्थ्य सेवा केन्द्र, कृषि पशु इकाई तथा अन्य सेवा प्रदायक संस्थालाई नेटवर्किङ्ग गर्न पूर्वाधार विकास गरिनेछ ।
· गाउँपालिकाबाट प्रवाह हुने सेवा प्रवाहलाई सूचना प्रविधिमैत्री बनाउन आवश्यक पूर्वाधार लगायतका विषयहरुको सम्बन्धमा विस्तृत कार्ययोजना तयार गरी क्रमश: कार्यान्वयन गरिनेछ ।
· सार्वजनिक सुनुवाई वडागत रुपमा गरिने र स्थानिय संचार माध्यमबाट सहजीकरण गरिनेछ ।
दण्ड, प्रोत्साहन र पुरस्कारः
· गाउँपालिकाको उत्कृष्ट  कर्मचारीलाई सम्मान तथा पुरस्कृत गरिनेछ ।
· कानुनको सीमा भन्दा बाहिर गएर कार्य गर्ने, नैतिक मूल्य मान्यता तथा अनुशासनको पालना नगर्ने, गलत कार्य गर्ने प्रवृतिहरुलाई निरुत्साहित गर्न सम्बन्धित निकायहरु सँग हातेमालो गरिनेछ । यस्ता कार्यमा संलग्न जोसुकै व्यक्तिलाई दण्ड, जरिवाना गर्न नियमानुसार समन्वय तथा सहकार्य गरी कार्य गरिनेछ ।
सुरक्षा नीति तर्फः
· देवघाट वडा नं. ३ छिपछिपेमा अस्थायी प्रहरी चौकीको लागि पहल गरिनेछ । 
· इ.प्र.का. देवघाटमा पूर्ण दरबन्दी र स्तरोन्नति गर्नको लागि आवश्यक पहल गरिनेछ । 
· साविक देखी ६ जना नगर प्रहरी पहिचान गरिएकोमा आगामी आ.व. मा पनि ६ जना नगर प्रहरी पहिचान गरी क्षमता विकास गरिनेछ । 
जनप्रतिनिधि तथा कर्मचारीहरुका लागि आचारसंहिता
· गाउँ सभाबाट पारित कार्यक्रमको विरुद्धमा बोल्न पाइनेछैन । 
· दोहोरो सुविधा हुने गरी दोहोरो पारिश्रमिक बुझ्ने जनप्रतिनिधिले स्वयं घोषणा गरी एकातिरको पारिश्रमिक छोड्नु पर्नेछ अन्यथा स्वयं जनप्रतिनिधि जिम्मेवार हुनुपर्नेछ । 
गाउँपालिका गौरवका योजनाः
जन-अपेक्षा तथा आवश्यकता भौगोलिक बनावट, योजनाको प्राथमिकता, गाउँपालिकाको श्रोत साधन, आर्थिक, सामाजिक, पर्यटकीय सम्भावना लगायतका दृष्टिकोणले महत्वपूर्ण मानिएका तपसिल अनुसारका योजनाहरुलाई गाउँपालिका गौरवका योजनाको रुपमा लिइएको छ । जसलाई उपलब्ध श्रोत साधनको आधारमा बहुवर्षिय योजनाको रुपमा क्रमशः श्रोत साधनको व्यवस्था गरी सम्पन्न गरिनेछ । 
· घण्टाचुली भ्यू टावर पर्यटकीय स्थल देवघाट - १ र २ घण्टाचुली
· ऐतिहासिक प्याउली गढी, देवघाट - ४ डुँडे
· देवघाट-साउने, कर्ताप सडक, देवघाट - ४ र ५
· गाईघाट, काफलडाँडा छिपछिपे सानुभञ्ज्याङ्ग सडक, देवघाट - ४, १, ३ र २
· सुन्तला पकेट क्षेत्र, बाख्रा पकेट क्षेत्र, देवघाट- ३
· खाल्टे-मास्दीघाट सडक, देवघाट - २
· देवघाट गाउँपालिका अस्पताल, देवघाट - ५
· देवघाट धार्मिक पर्यटन पथ
· गाउँपालिका प्रशासकीय भवन
· ढासढुंगा वेणी संगम पद मार्ग
· घिनाटार-टाउन चोक कालो पत्रे आयोजना
· क्वादी खानेपानी योजना

